strabo.geographica 7.3.2
οἱ τοίνυν Ἕλληνες τοὺς Γέτας Θρᾷκας ὑπελάμβανον · ᾤκουν δʼ ἐφʼ ἑκάτερα τοῦ Ἴστρου καὶ οὗτοι καὶ οἱ Μυσοὶ Θρᾷκες ὄντες καὶ αὐτοὶ καὶ οὓς νῦν Μοισοὺς καλοῦσιν , ἀφʼ ὧν ὡρμήθησαν καὶ οἱ νῦν μεταξὺ Λυδῶν καὶ Φρυγῶν καὶ Τρώων οἰκοῦντες Μυσοί . καὶ αὐτοὶ δʼ οἱ Φρύγες Βρίγες εἰσί , Θρᾴκιόν τι ἔθνος , καθάπερ καὶ Μυγδόνες καὶ Βέβρυκες καὶ Μαιδοβιθυνοὶ καὶ Βιθυνοὶ καὶ Θυνοὶ , δοκῶ δὲ καὶ τοὺς Μαριανδυνούς . οὗτοι μὲν οὖν τελέως ἐκλελοίπασι πάντες τὴν Εὐρώπην , οἱ δὲ Μυσοὶ συνέμειναν . καὶ Ὅμηρον δʼ ὀρθῶς εἰκάζειν μοι δοκεῖ Ποσειδώνιος τοὺς ἐν τῇ Εὐρώπῃ Μυσοὺς κατονομάζειν ( λέγω δὲ τοὺς ἐν τῇ Θρᾴκῃ ) ὅταν φῇ αὐτὸς δὲ πάλιν τρέπεν ὄσσε φαεινώ , νόσφιν ἐφʼ ἱπποπόλων Θρῃκῶν καθορώμενος αἶαν Μυσῶν τʼ ἀγχεμάχων . ἐπεὶ εἴ γε τοὺς κατὰ τὴν Ἀσίαν Μυσοὺς δέχοιτό τις , ἀπηρτημένος ἂν εἴη ὁ λόγος . τὸ γὰρ ἀπὸ τῶν Τρώων τρέψαντα τὴν ὅρασιν ἐπὶ τὴν Θρᾳκῶν γῆν συγκαταλέγειν ταύτῃ τὴν τῶν Μυσῶν , τῶν οὐ νόσφιν ὄντων ἀλλʼ ὁμόρων τῇ Τρῳάδι καὶ ὄπισθεν αὐτῆς ἱδρυμένων καὶ ἑκατέρωθεν , διειργομένων δʼ ἀπὸ τῆς Θρᾴκης πλατεῖ Ἑλλησπόντῳ , συγχέοντος ἂν εἴη τὰς ἠπείρους καὶ ἅμα τῆς φράσεως οὐκ ἀκούοντος . τὸ γὰρ πάλιν τρέπεν μάλιστα μέν ἐστιν εἰς τοὐπίσω · ὁ δʼ ἀπὸ τῶν Τρώων μεταφέρων τὴν ὄψιν ἐπὶ τοὺς μὴ ὄπισθεν αὐτῶν ἢ ἐκ πλαγίων ὄντας προσωτέρω μὲν μεταφέρει , εἰς τοὐπίσω δʼ οὐ πάνυ . καὶ τὸ ἐπιφερόμενον δʼ αὐτοῦ τούτου μαρτύριον , ὅτι τοὺς ἱππημολγοὺς καὶ γαλακτοφάγους καὶ ἀβίους συνῆψεν αὐτοῖς , οἵπερ εἰσὶν οἱ ἁμάξοικοι Σκύθαι καὶ Σαρμάται . καὶ γὰρ νῦν ἀναμέμικται ταῦτα τὰ ἔθνη τοῖς Θρᾳξὶ καὶ τὰ Βασταρνικά , μᾶλλον μὲν τοῖς ἐκτὸς Ἴστρου , ἀλλὰ καὶ τοῖς ἐντός . τούτοις δὲ καὶ τὰ Κελτικά , οἵ τε Βόιοι καὶ Σκορδίσκοι καὶ Ταυρίσκοι . τοὺς δὲ Σκορδίσκους ἔνιοι Σκορδίστας καλοῦσι · καὶ τοὺς Ταυρίσκους δὲ Τευρίσκους καὶ Ταυρίστας φασί .
Lemmas: ὁ τοίνυν Ἕλλην ὁ Γέται Θρᾷξ ὑπολαμβάνω · οἰκέω δέ ἐπί ἑκάτερος ὁ Ἴστρος καί οὗτος καί ὁ Μυσός Θρᾷξ εἰμί καί αὐτός καί ὅς νῦν Μοισός καλέω , ἀπό ὅς ὁρμάω καί ὁ νῦν μεταξύ Λυδός καί Φρύξ καί Τρώς οἰκέω Μυσός . καί αὐτός δέ ὁ Φρύξ Βρίγης εἰμί , Θρᾴκιος τις ἔθνος , καθά καί Μυγδών καί Βέβρυκες καί Μαιδοβιθυνός καί Βιθυνός καί Θυνός , δοκέω δέ καί ὁ Μαριανδυνός . οὗτος μέν οὖν τέλειος ἐκλείπω πᾶς ὁ Εὐρώπη , ὁ δέ Μυσός συμμένω . καί Ὅμηρος δέ ὀρθός εἰκάζω ἐγώ δοκέω Ποσειδώνιος ὁ ἐν ὁ Εὐρώπη Μυσός κατονομάζω ( λέγω δέ ὁ ἐν ὁ Θρᾴκη ) ὅταν φημί αὐτός δέ πάλιν τρέπω ὄσσε φαεινός , νόσφι ἐπί ἱπποπόλος Θρᾷξ καθοράω αἶα Μυσός τε ἀγχέμαχος . ἐπεί εἰ γε ὁ κατά ὁ Ἀσία Μυσός δέχομαι τις , ἀπαρτάω ἄν εἰμί ὁ λόγος . ὁ γάρ ἀπό ὁ Τρώς τρέπω ὁ ὅρασις ἐπί ὁ Θρᾷξ γῆ συγκαταλέγω οὗτος ὁ ὁ Μυσός , ὁ οὐ νόσφι εἰμί ἀλλά ὅμορος ὁ Τρῳάς καί ὄπισθεν αὐτός ἱδρύω καί ἑκατέρωθεν , διείργω δέ ἀπό ὁ Θρᾴκη πλατύς Ἑλλήσποντος , συγχέω ἄν εἰμί ὁ ἤπειρος καί ἅμα ὁ φράσις οὐ ἀκούω . ὁ γάρ πάλιν τρέπω μάλα μέν εἰμί εἰς ὀπίσω · ὁ δέ ἀπό ὁ Τρώς μεταφέρω ὁ ὄψις ἐπί ὁ μή ὄπισθεν αὐτός ἤ ἐκ πλάγιον εἰμί πρόσω μέν μεταφέρω , εἰς ὀπίσω δέ οὐ πάνυ . καί ὁ ἐπιφέρω δέ αὐτός οὗτος μαρτύριον , ὅτι ὁ ἱππημολγοί καί γαλακτοφάγος καί ἄβιος συνάπτω αὐτός , ὅς εἰμί ὁ ἁμάξοικος Σκύθης καί Σαρμάτης . καί γάρ νῦν ἀναμείγνυμι οὗτος ὁ ἔθνος ὁ Θραῖξ καί ὁ Βασταρνικός , μάλα μέν ὁ ἐκτός Ἴστρος , ἀλλά καί ὁ ἐντός . οὗτος δέ καί ὁ Κελτικός , ὁ τε Βόιος καί Σκορδίσκος καί Ταυρίσκος . ὁ δέ Σκορδίσκοι ἔνιοι Σκορδίστης καλέω · καί ὁ Ταυρίσκος δέ Τευρίσκοι καί Ταυρίστης φημί .